Eins og VB.is greindi frá á dögunum var rapparinn Curtis James Jackson III , betur þekktur sem 50 Cent , úrskurðaður gjaldþrota . 50 Cent var um tíma metinn á 270 milljónir dollara . Hann hefur samt beitt ýmsum aðferðum til að verða ríkur utan rappferilsins , allt frá fjárfestingu í heyrnartólum yfir í leiklist . MarketWatch tók saman þær fimm leiðir sem 50 Cent reyndi . 1. 50 Cent er með eigin fatalínu , G-Unit , sem selur meðal annars 50 Cent derhúfur . 2 . Hann hefur unnið í samstarfi við fyrirtækið SMS Audio , sem selur heyrnartól . 3 . Hann var með línu af strigaskóm hjá Reebok G-Unit sem seldist betur en lína Jay Z. 4 . Hann gerði kvikmynd um líf sitt Get Rich or Die Tryin . Hann hefur einnig leikið í nokkrum Hollywood myndum meðal annars boxmynd Jake Gyllenhaal Southpaw sem er væntanleg . 5. 50 Cent fjárfesti snemma í fyrirtækinu Glaceau sem framleiðir VitaminWater . Hann fékk hlut í því gegn því að auglýsa fyrirtækið . Það var svo keypt af Coca Cola Co fyrir 4,1 milljarð dollara árið 2007 . Talið er að hann hafi fengið milli 100 og 150 milljónir dollara út úr þeirri sölu .